2.

După capitolul 37 se inserează capitolul 37a, cu următorul text: „37a — MĂSURAREA SUPRAPRESIUNII VINURILOR SPUMANTE ȘI PETIANTE 1. PRINCIPIU După stabilizarea termică și agitarea sticlei, suprapresiunea se măsoară cu ajutorul unui afrometru (manometru). El se exprimă în pascali (Pa) (metoda de tipul I). Metoda se poate aplica și vinurilor spumoase și vinurilor perlante. 2. APARATURA Aparatul care permite măsurarea suprapresiunii din sticlele cu vin spumant și petiant se numește afrometru. Acesta are diferite forme, corespunzător modului în care este astupată sticla (capsulă metalică, capac, dop din plută sau plastic). 2.1. Pentru sticlele dotate cu o capsulă Este format din trei părți (a se vedea figura 1): — partea superioară (șurub port-ac) se compune din manometru, inel de strângere manuală, un șurub melcat care culisează în partea mediană și un ac care traversează capsula. Acul este dotat cu o deschidere laterală care comunică presiunea la manometru. O garnitură asigură contactul etanș cu capsula sticlei; — partea mediană (sau piuliță) servește la centrarea părții superioare. Ea se înșurubează pe partea inferioară, menținând ferm pe sticlă întreaga instalație; — partea inferioară (sau etrier) este prevăzută cu o gheară care se prinde sub capul sticlei, fixând instalația. Există capete adaptate pentru fiecare tip de sticlă. 2.2. Pentru sticlele prevăzute cu dop Se formează din două părți (a se vedea figura 2): — partea superioară este identică cu aparatul precedent; cu toate acestea, acul este mai lung. Acesta este format dintr-un tub lung găurit, cu un vârf la unul din capete, pentru a traversa dopul. Vârful este detașabil și cade în vin după traversarea dopului; — partea inferioară este formată dintr-o piuliță și o bază care se așează pe dop. Aceasta este prevăzută cu patru șuruburi de strângere pentru menținerea întregii instalații pe dop. Figura 1: Afrometru pentru capsule Figura 2: Afrometru pentru dopuri Observații privind manometrele cu care sunt dotate cele două tipuri de aparate: — manometrele pot fi fie mecanice cu tub Burdon, fie digitale cu senzori piezoelectrici. În primul caz, tubul Burdon trebuie obligatoriu să fie din oțel inoxidabil; — sunt gradate în pascali (Pa). Pentru vinurile spumante este mai practic să se utilizeze, ca unitate, 105 Pa sau kilopascalul (kPa); — se împart în diferite clase. Clasa unui manometru este dată de precizia citirii, în raport cu o citire pe întreaga scală, exprimată ca procentaj (de exemplu, un manometru de 1 000 kPa din clasa I înseamnă o presiune maximă de 1 000 kPa și o citire în intervalul ± 10 kPa). Instrumentele din clasa I se recomandă pentru măsurători de precizie. 3. METODA DE LUCRU Determinările trebuie efectuate pe sticle a căror temperatură a fost stabilizată cel puțin 24 de ore. După ce a fost străpunsă capsa, dopul din plută sau din plastic, sticla trebuie agitată puternic, până când presiunea este constantă, în scopul efectuării citirii. 3.1. În cazul sticlelor închise cu o capsulă Se fixează gheara etrierului sub capul sticlei. Se strânge piulița până ce aparatul este fixat ferm pe sticlă. Apoi se înșurubează partea superioară în piuliță. Pentru a se evita eliminarea de gaz, străpungerea capsulei trebuie efectuată cât mai rapid posibil, pentru a pune în contact garnitura și sticla. Sticla trebuie apoi agitată puternic, până la o presiune constantă, în scopul efectuării citirii. 3.2. În cazul sticlelor prevăzute cu dop Se poziționează vârful acului. Aparatul se așează în poziție pe dop. Se strâng cele patru șuruburi pe dop. Se înșurubează partea superioară (acul traversează dopul). Vârful trebuie sa cadă în interiorul sticlei pentru a permite manometrului să transmită presiunea. Se efectuează citirea după agitarea sticlei până la o presiune constantă. După citire, se recuperează vârful. 4. EXPRIMAREA REZULTATELOR Suprapresiunea la 20 °C (Paph20) se exprimă în pascali (Pa) sau în kilopascali (kPa). Ea trebuie să fie în concordanță cu precizia manometrului (de exemplu, 6,3 × 105 Pa sau 630 kPa și nu 6,33 × 105 Pa sau 633 kPa, pentru un manometru din clasa I cu o scală completă de citire de 1 000 kPa). Dacă temperatura la care se efectuează măsurătoarea este diferită de 20 °C, trebuie efectuată o corecție, prin înmulțirea presiunii măsurate cu coeficientul corespunzător (vezi tabelul 1) Tabelul 1 Raportul dintre suprapresiunea Paph20 într-un vin petiant sau spumant la 20 °C și suprapresiunea Papht, la temperatura t °C 0 1,85 1 1,80 2 1,74 3 1,68 4 1,64 5 1,59 6 1,54 7 1,50 8 1,45 9 1,40 10 1,36 11 1,32 12 1,28 13 1,24 14 1,20 15 1,16 16 1,13 17 1,09 18 1,06 19 1,03 20 1,00 21 0,97 22 0,95 23 0,93 24 0,91 25 0,88 5. CONTROLUL REZULTATELOR Metoda de determinare directă a parametrilor fizici (metodă criteriu de tip I) Verificarea afrometrelor Afrometrele trebuie verificate cu regularitate (cel puțin o dată pe an). Verificarea se face cu ajutorul unei pompe de presiune pentru etalonare. Acesta permite compararea manometrului de testat cu un manometru de referință, de clasă superioară, racordat la etaloanele naționale, montate în paralel. Controlul este utilizat pentru a confrunta valorile indicate de cele două aparate pentru presiuni în creștere, apoi în descreștere. În cazul în care apare o diferență între cele două, un șurub de reglaj permite efectuarea corecțiilor necesare, Laboratoarele și organismele autorizate sunt toate dotate cu astfel de pompe de presiune pentru etalonare; acestea se pot obține și de la producătorii de manometre.”